**Tiszagyulaháza Község Önkormányzat Képviselő-testülete 8/2021 (VI. 11.) önkormányzati rendelete**

**a Tiszagyulaháza községi fejlesztéseket megalapozó dokumentumok partnerségi egyeztetési eljárásának szabályairól szóló 6/2017. (III. 29.) önkormányzati rendelet módosításáról**

Tiszagyulaháza Község Önkormányzata Képviselő-testületének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében eljáró Tiszagyulaháza község polgármestere, a veszélyhelyzet és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzetben, az Alaptörvény 32. cikk (2) bekezdésében meghatározott hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 29. § és 29/A. §-aiban meghatározott feladatkörében eljárva a következőket rendeli el:

**1. §**

A Tiszagyulaháza községi fejlesztéseket megalapozó dokumentumok partnerségi egyeztetési eljárásának szabályairól szóló 6/2017. (III. 29.) önkormányzati rendelet 1. § (1) bekezdése helyébe a következő rendelkezés lép:

„(1) A rendelet személyi hatálya kiterjed Tiszagyulaháza község közigazgatási területén lakóhellyel vagy tartózkodási hellyel vagy ingatlannal rendelkező természetes személyekre, a településen székhellyel vagy telephellyel rendelkező érdekképviseleti, civil és gazdálkodó szervezetekre, vallási közösségekre, akik a rendelet alkalmazása során Partnernek tekintendők.”

**2. §**

Hatályát veszti a Tiszagyulaháza községi fejlesztéseket megalapozó dokumentumok partnerségi egyeztetési eljárásának szabályairól szóló 6/2017. (III. 29.) önkormányzati rendelet 2. §-a.

**3. §**

Ez a rendelet a kihirdetését követő napon lép hatályba.

Tiszagyulaháza, 2021. június 10.

**Mikó Zoltán Dr. Kiss Imre**

polgármester jegyző

Részletes indokolás

**1-3. §**

Az önkormányzati rendelet személyi hatályának módosítása szükséges az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Korm. rendelet) 28. § (2) bekezdésében meghatározott partnerek körére vonatkozó rendelkezéssel való összhang megteremtése érdekében.

Az önkormányzati rendelet 2. §-ának hatályon kívül helyezése szükséges, mivel a partnerek körét és a polgármester partnerségi egyeztetési eljárással kapcsolatos feladatait a Korm. rendelet határozza meg, az önkormányzati rendelet felhatalmazás hiányában szabályozza az egyeztetésben résztvevők körének kiválasztását.